Πατατούλες με απάκι και μετσοβόνε
Πατατούλες με απάκι και μετσοβόνε, μια εύκολη, γρήγορη και πεντανόστιμη εκδοχή για τις αγαπημένες μας πατάτες φούρνου.
1 κιλό πατάτες, κατά προτίμηση βιολογικές, 250 γρ. μετσοβόνε (καπνιστό τυρί από το Μέτσοβο), τριμμένο, 250 γρ. απάκι *, κομμένο σε μικρούς κύβους, τα φυλλαράκια από 1 κλωναράκι δενδρολίβανο, ψιλοκομμένα ή 1 κουτ. γλυκού ξερό δενδρολίβανο, καλά κοπανισμένο, 3 κουτ. σούπας λάδι, αλάτι, πιπέρι
Για τις πατατούλες με απάκι και μετσοβόνε ξεκινάμε καθαρίζοντας τις πατάτες και τις κόβουμε σε μεσαίου μεγέθους κύβους ή σε λεπτές ροδέλες.Τις βράζουμε σε αλατισμένο νερό μέχρι να μαλακώσουν αλλά να μη λιώσουν. Έτσι κομμένες δεν θέλουν πολλή ώρα βράσιμο.Τις ελέγχουμε μετά τα πρώτα 10 λεπτά τρυπώντας τες με ένα πιρούνι. Όταν γίνουν, τις σουρώνουμε.Προθερμαίνουμε το φούρνο στους 180ο C.Bάζουμε τις πατάτες σε ένα ταψί που να τις χωρά σε μονή στρώση, περιχύνουμε με το λάδι, πασπαλίζουμε με το δενδρολίβανο, λίγο αλάτι (το τυρί και το αλλαντικό είναι αλμυρά) και πιπέρι, σκορπίζουμε και το απάκι και ανακατεύουμε προσεχτικά με τα χέρια.Ψήνουμε για 15 λεπτά ή μέχρι να λιώσει το τυρί και να ροδίσουν ελαφρώς οι πατάτες και το απάκι.Σερβίρουμε τις πατάτες όσο είναι ζεστές και συνοδεύουμε με πράσινη σαλάτα της αρεσκείας μας.
Απάκι,Πατάτες,Τυρί